# Pressemelding

 Årnes, 10.02.2016

**Nå kommer super-wrapsen. Glutenfri wrap med quinoa og chiafrø**

BFree introduserer nå en ny glutenfri wrap som inneholder superfrøene quinoa-, chia-, teff-, og linfrø som gir et naturlig rikt næringsinnhold av fiber, kalsium, jern, Omega-3 og proteiner. Nyheten er tilgjengelig fra uke 8 i utvalgte Meny, Spar og Kiwi-butikker.

– I fjor introduserte vi BFree flerkornwrap på det norske markedet og mottakelsen har vært over all forventning. Produktene fra BFree er næringsrike og har lavt fettinnhold og høyt fiberinnhold sammenlignet med konvensjonelle alternativer. BFree sine produkter er fri for allergener. Det betyr at det ikke er gluten, hvete, melke, egg, nøtter eller soya i dem. De er derfor også godt egnet for veganere. BFree wraps inneholder heller ikke palmeolje - og kan derfor spises med god samvittighet, sier Stine Marie Sjølie, markedssjef i Alma Norge.

**BFree Wrap med quinoa & chia**

– Superfrøene gir et naturlig høyt innhold av næringsstoffer og sammen med en økt smaksopplevelse, mener vi at denne wrapsen vil gi norske familier et nytt, næringsrikt og sunnere alternativ til fredags tacoen, sier Sjølie. En wrap inneholder kun 105 Kcal.

BFree wraps kan serveres kald med ønsket fyll som for eksempel kyllingsalat eller varm til taco eller fajitas. Produktet er en tørrvare, men kan også fryses uten at kvaliteten forringes. BFree wraps kan varmes i ovn, mikrobølgeovn eller i stekepannen.

**Chiafrøet** kommer fra Mellom- Amerika og er kjent for sitt høye innhold av de viktige næringsstoffene kalsium, fiber og Omega-3. – En spiseskje med chia er like næringsrik som en smoothie laget av laks, spinat og veksthormoner, skriver Christopher McDougall i bestselgeren «Født til å løpe». Chiafrøet har en unik evne til å fylle magen og gi metthetsfølelse.

**Quinoafrøet** er full av sunt fett, fiber og antioksidanter. Planten har et høyt innhold av de essensielle aminosyrene lysin, metionin og treonin som det er lite av i korn og belgvekster. Dette gjør at quinoa regnes som en komplett proteinkilde, og en matvare som er særlig egnet for vegetarianere.

**Teff-frøet** kommer fra teffplanten - en gressfamilien som hører hjemme i det nordøstlige Afrika, og er en viktig kornsort blant annet i Etiopia og Eritrea. Teff-frøet er rik på Omega-3 og jern.

Les mer om BFree på deres nettside: [www.bfreefoods.com](http://www.bfreefoods.com)

For mer informasjon – ta kontakt med Stine Marie Sjolie i Alma Norge AS:

Tlf: +47 67 21 05 00, e-post: stine.marie.sjolie@alma.no